Кудрявцев, Александр Абакары фырт

Александр Абакары фырт Кудрявцев (райгуырдис 1941-æм азы 2 октябры Махачкалайы) у советон æмæ уæрæсейаг археолог, Цæгат Кавказы федералон университеты историон факультеты археологи æмæ регионалон историйы кафедрæйы сæрдар, историон зонæдты доктор, профессор, Уæрæсейы Федерацийы зонады сгуыхт архайæг (2002).

 Цардафыст 
Александр Кудрявцев райгуырдис Махачкалайы 1941-æм азы солиаг фыд æмæ уырыссаг мады бинонтæн. 1969-æм азы каст фæцис Ташкенты паддзахадон университет æмæ кусын райдыдта Советон Цæдисы Зонæдты академийы Дагъистаны филиалмæ чи хауы, уыцы Истори, æвзаг æмæ литературæйы институты. 1970-æм азы сси уыцы филиалы Дербенты арехологон экспедицийы хицау. 1975-æм азы бахъахъхъæдта кандидаты диссертаци, 1984-æм азы та — докторы диссертаци. 1994-æм азы райста профессоры ном. Фондз æмæ ссæдз азæй фылдæр разамынд лæвæрдта Уæрæсейы рагондæр сахар Дербенты иртасæнты, йæ архайды фæрцы сахар бахæстæуыд ЮНЕСКО-йы дунеон бынты номхыгъдмæПоздравления Представительства Республики Дагестант. 

1997-æм азæй у Цæгат Кавказы федералон университеты регионалон историйы кафедрæйы сæргълæууæг.

 Зонадон куыст 
Кудрявцев æмæ йе ’мгусджыты иртасæнтæ ссардтой «Дербенты историйы дзыхъхъынног фæрстæ, сахары райдиан фæрагондæр кæнгæй 3,5 мин азæй». 1995-æм азы, ЦКФУ-мæ куы æрбацыдис, уый æрлæууыд Централон Кавказы ахсджиагдæр археологон къахæнты сæргъы, Тæтæйраг городище, зæгъгæ. Уыцы куысты фæрцы зонад ссардта ингæнты ног хуызтæ. Уый йеддæмæ археологтæ сбæрæг кодтой куыд-иу зæххыл æрцæрдысты æрбацæуæг скифаг цæрджытæКолесникова М. Е., Ермоленко Л. П. О творческом пути и научной деятельности А. А. Кудрявцева (к 75-летию со дня рождения)// Кавказ в отражении мировой истории: cборник научных статей к 75-летию профессора Александа Абакаровича Кудрявцева — Ставропольский ФГАОУ ВО «Северо-Кавказский федеральный университет». 2017. ISBN 978-5-9296-0890-2.

Ног куысты бынаты СКФУ-ы кусы, сахартæ куыд рæзын байдыдтой, уыцы хабарыл, стæй кавказæгтæ цæугæцардгæнджытимæ цы æххæстдзинæдтæ дардтой, ууыл дæр.

Александр Кудрявцев бацæттæ кодта 9 зонæдты кандидаты, консультативон æххуыс кодта 2 зонæдты докторæн. У 380 зонадон куыстæй фылдæры автор.

 Сæйрагдæр куыстытæ 
 Кудрявцев А. А. Город, неподвластный векам. — Махачкала: Даг. кн. изд-во, 1976. — 144 с. — 3000 экз.
 Древний Дербент. М., 1982.
 Кудрявцев А.А. Древний Дербент / АН СССР. — М.: Наука, 1982. — 173 с. — (Научно-популярная серия). — 120 000 экз. (обл.)
 Кудрявцев А. А. Derbend // Enсyclopadia Iranica. — New York, 1992. Columbia Universiti.
 Кудрявцев А. А. Феодальный Дербент: пути и закономерности развития города в VI — сер. XIII в.. — М.: Наука, 1993. — 320 с.
 Кудрявцев А. А. The collection of classical pottery held in the Stavropol museum of local history // Аncient civilizations from Scythia to Siberia: An International Journal of Comparative Studies in History and Archaeology. Vol 6. No 1-2. Leiden; Boston; Koln, 1999.
 Кудрявцев А. А. История: учебное пособие для вузов. — Ростов-на-Дону: Изд-во «Феникс», 2000. — 605 с. (в соавторстве).
 Kudrjavcev А. А. Archäologische Unterwasser-untersuchungen an der Küste von Darband // Archäologische mitteilungen Aus Iran und Turan. Band 33. — Berlin, 2001. C. 333—356.
 Кудрявцев А. А. Подводные археологические исследования в акватории г. Дербента // Проблемы истории, филологии и культуры. Сборник научных статей. — Москва — Магнитогорск, 2004.
 Кудрявцев А. А. О влиянии переднеазиатских градостроительных традиций на формирование оборонительной архитектуры древнего Дербента // Линии судьбы. Грани прошлого: гипотезы, парадоксы, открытия. — М., 2007.

 Æддаг æрмæг 

 Александр Абакарович Кудрявцев 
 Александр Абакарович Кудрявцев
 Кудрявцев Александр Абакарович

 Фиппаинæгтæ 

Категори:Историон зонæдты доктортæ
Категори:Ахуыргæндтæ алфавитмæ гæсгæ
Категори:Зындгонд адæм алфавитмæ гæсгæ
Категори:Википеди:Æмдуггæгты биографитæ
Категори:1941-æм азы чи райгуырдис, уыдон